8. ΝΟΜΟΘΕΤ. ΔΙΑΤΑΓΜΑ υπ’ αριθ. 4116 της 9/9 Οκτ. 1960 (ΦΕΚ Α΄ 165) Περί κυρώσεως της εν Παρισίοις υπογραφείσης τη 18.2.1957 Διεθνούς Υγειονομικής Συμβάσεως δια την πρόληψιν του αφθώδους πυρετού. Άρθρον μόνον.-Η υπό της Ελλάδος υπογραφείσα εν Παρισίοις τη 18 Φεβρ. 1957 Διεθνής Υγειονομική Σύμβασις δια την πρόληψιν του αφθώδους πυρετού ης το κείμενον έπεται εν Γαλλικώ πρωτοτύπω και ελληνική μεταφράσει κυρούται και έχει πλήρη ισχύν νόμου. (Αντί της σελ. 654,01(α) Σελ. 654,01(β) 195-111 17.Θ.κ.7-8 Καταπολέμηση επιζωοτιών Διεθνής Υγειονομική Σύμβασις δια την πρόληψιν του Αφθώδους Πυρετού Αι συμβαλλόμεναι Κυβερνήσεις υποχρεούνται να εφαρμόσουν τα ακόλουθα μέτρα: ΚΕΦΑΛΑΙΟΝ Ι Γενικά προφυλακτικά Μέτρα Α)Υποχρεωτική και άμεσος δήλωσις όλων των κρουσμάτων αφθώδους Πυρετού, ή απλώς υπόπτων. Β)Εις τας προσβληθείσας εκμεταλλεύσεις: 1.Αποκλεισμός της εκμεταλλεύσεως. 2.Σφαγή όλων των δεκτικών μολύνσεων ζώων εις όλας τας περιπτώσεις όπου το μέτρον τούτο θα ηδύνατο να οδηγήση εις την εκρίζωσιν κυρίως κατά την εμφάνισιν των πρώτων κρουσμάτων εις μίαν χώραν απηλλαγμένην ή προς το τέρμα της επιζωοτίας. 3.Απολύμανσις της εκμεταλλεύσεως και αποστείρωσις των προϊόντων δι’ ων είναι δυνατή η μετάδοσις της νόσου. Γ)Προστατευτική Ζώνη: Μία προστατευτική ζώνη αρκετά εκτεταμένη καθορίζεται πέριξ των εστιών, ένθα εφαρμόζονται τα ακόλουθα μέτρα: 1.Απογραφή των ζώων. 2.Απαγόρευσις εμπορίου ζώντων ζώων, διακανονισμός της κυκλοφορίας των ζώων και ανθρώπων καθώς και του εμπορίου των ζωϊκών προϊόντων. Η άρσις απαγορεύσεως και διακανονισμού δεν είναι δυνατόν ν’ αποφασισθή προ της παρελεύσεως 15 ημερών τουλάχιστον από της σφαγής ή της εξαφανίσεως του τελευταίου κρούσματος της νόσου και της ενδεδειγμένης απολυμάνσεως. 3.Εις τας χώρας τας χρησιμοποιούσας την σφαγήν και τον εμβολιασμόν, ο τελευταίος ούτος εφαρμόζεται αμέσως εις την προστατευτικήν ζώνην. Το εμβόλιον θα οφείλει ν’ ανταποκρίνεται εις τους κανόνας τους οριζομένους υπό του Διεθνούς Γραφείου Επιζωοτιών. Σελ. 654,02(β) 195-112 ΚΕΦΑΛΑΙΟΝ ΙΙ Κοινοποίησης επιδημιολογικών πληροφοριών Το Διεθνές Γραφείον Επιζωοτιών, επιφορτισμένον με την λήψιν και μετάδοσιν των επιδημιολογικών πληροφοριών, αλληλογραφεί απ’ ευθείας με τας ανωτέρας Αρχάς ή υπηρεσίας των διαφόρων χωρών τας επιφορτισμένας με την καταπολέμησιν των επιζωοτιών. Αι Υγειονομικαί Υπηρεσίαι απευθύνουν εις τον Οργανισμόν τούτον. 1.Την ανακοίνωσιν τηλεγραφικώς, των πρώτων κρουσμάτων αφθώδους πυρετού άτινα εξηκριβώθησαν εις μίαν χώραν απηλλαγμένην, με ακριβή ένδειξιν της γεωγραφικής των καταστάσεως. 2.Την επιβεβαίωσιν τηλεγραφικώς, της υπάρξεως της νόσου με κοινοποίησιν των αποτελεσμάτων των εξετάσεων του Εργαστηρίου (τύπων ή παραλλαγών του ιού κλπ.). 3.Συμπληρωματικάς πληροφορίας επί της προελεύσεως και πορείας της νόσου, τον αριθμόν των κρουσμάτων και των εφαρμοσθέντων προφυλακτικών μέτρων. 4.Πληροφορίας, κατά κανονικά διαστήματα (π.χ. εβδομαδιαίως) αφορώσας την εξέλιξιν της νόσου και των νέων υγειονομικών μέτρων των ενδεχομένως ληφθέντων. 5.Την ανακοίνωσιν της εξαλείψεως της νόσου με ένδειξιν των διατηρητέων μέτρων. 6.Τους κανονισμούς τους αφορώντας τον αφθώδη πυρετόν και τας ενδεχομένας τροποποιήσεις των. Αι ανωτέρω αριθμούμεναι πληροφορίαι κοινοποιούνται επίσης, υπό των υγειονομικών υπηρεσιών εις τας διπλωματικάς αποστολάς αι οποίαι θα τας ζητήσωσι δια του Υπουργείου των Εξωτερικών. Καταπολέμηση επιζωοτιών 17.Θ.κ.8 ΚΕΦΑΛΑΙΟΝ ΙΙΙ Διεθνές Εμπόριον ζώων και πάντων των  προϊόντων, των δυναμένων να μεταδώσουν  τον αφθώδη πυρετόν. Η εισαγωγή και διαμετακόμισις ζώων και προϊόντων ανωτέρω αναφερομένων δύναται να επιτραπή μόνον εκ χωρών απηλλαγμένων τουλάχιστον από 6 μήνας. Κατόπιν συνεννοήσεως με τας ενδιαφερομένας χώρας, δύνανται να προβλέπωνται παρεκκλίσεις. Τα οχήματα (φορτηγά αυτοκίνητα, βαγόνια, αεροπλάνα κλπ.) χρησιμεύοντα δια το διεθνές εμπόριον των ζώων, οφείλουν να είναι διαρρυθμισμένα εις τρόπον ώστε να δύνανται ευκόλως και αποτελεσματικώς να απολυμαίνωνται και να καθίσταται αδύνατος πάσα διασπορά μολύνσεων. Αι χώραι οφείλουν να έχουν μίαν υγειονομικήν οργάνωσιν, εις τα φυλάκια των συνόρων, λιμένας και αερολιμένας, επιτρέπουσαν ένα κανονικόν έλεγχον των υγειονομικών μέτρων των σχετικών με το διεθνές εμπόριον. Τα απαιτούμενα υγειονομικά πιστοποιητικά δια το διεθνές εμπόριον δεν δύνανται να συνταχθούν και να εκδοθούν παρά μόνον από τας επισήμους Κτηνιατρικάς Αρχάς. Οι κανονισμοί οι αφορώντες το διεθνές εμπόριον των ζώων και των ζωϊκών προϊόντων άτινα ενδιαφέρουν την προφύλαξιν εκ του αφθώδους πυρετού θα ανακοινωθούν εις το Διεθνές Γραφείον Επιζωοτιών καθώς και το δυνατόν ταχύτερον αι τροποποιήσεις ή αι ενδεχόμεναι παρεκκλίσεις. Η εισαγωγή, η εξαγωγή και η διαμετακόμισις των ιών του αφθώδους λαμβάνει χώραν κατόπιν προηγουμένης αδείας των Κτηνιατρικών Υπηρεσιών των ενδιαφερομένων χωρών. Αι ανταλλαγαί δεν δύνανται να λάβουν χώραν παρά μεταξύ των Εργαστηρίων των οριζομένων από τα κράτη δια την μελέτην των ιών του αφθώδους. ΚΕΦΑΛΑΙΟΝ ΙV Γενικαί Διατάξεις 1.Η παρούσα Σύμβασις θα τεθή προς υπογραφήν από 1.1.57 έως 31.5.57 εις το Γαλλικόν Υπουργείον Εξωτερικόν. Θα επικυρωθή. Τα όργανα επικυρώσεως θα κατατεθούν παρά τη Γαλλική Κυβερνήσει η οποία θα ανακοινώση την ημερομηνίαν της καταθέσεως ταύτης εις έκαστον των συμβαλλομένων Κρατών. 2.Αι χώραι αίτινες δεν θα έχωσιν υπογράψει την Σύμβασιν δύνανται να συμμετέχωσι μετά την εκπνοήν της ανωτέρω αναφερομένης προθεσμίας. Τα όργανα της συμφωνίας θα κατατεθούν παρά τη Γαλλική Κυβερνήσει ήτις θα ανακοινώση την ημερομηνίαν της καταθέσεως ταύτης εις άπαντα τα συμμετέχοντα και υπογράψαντα Κράτη. 3.Η παρούσα σύμβασις θα ισχύση 30 ημέρας μετά την μετάθεσιν του 10ου οργάνου της επικυρώσεως ή συμμετοχής. Θα ισχύση δια κάθε Κράτος που την επικυροί ή συμμετέχει μετά την ημερομηνίαν ταύτην, 30 ημέρας μετά την κατάθεσιν του οργάνου της επικυρώσεως ή της συμμετοχής της. Η Γαλλική Κυβέρνησις θα ανακοινώση εις έκαστον των συμβαλλομένων μερών την ημερομηνίαν της ισχύος της Συμβάσεως. 4.Οιαδήποτε πρότασις τροποποιήσεως δεν δύναται να γίνη υπό μιας χώρας Μέλους παρά μόνον εν έτος μετά την αρχήν της ισχύος της Συμβάσεως. Θα υποβληθή εις την Γαλλικήν Κυβέρνησιν ήτις θα την διαβιβάση δια την μελέτην, εις την Τεχνικήν Επιτροπήν του Διεθνούς Γραφείου Επιζωοτιών. Η Επιτροπή αύτη θα την εξετάση εις συνήθη σύνοδον ή εις έκτακτον τοιαύτην και θα γνωρίση την γνώμην του εις την Γαλλικήν Κυβέρνησιν. Πάσα δεκτή τροποποίησις θα υποβληθή υπό της Γαλλικής Κυβερνήσεως δια την αποδοχήν ή την απόρριψίν της εις όλας τα υπογραψάσας Κυβερνήσεις. Εάν η πλειοψηφία των τελευταίων τούτων είναι υπέρ της αποδοχής, τούτο θα περιληφθή εις την Σύμβασιν. Τα όργανα της αποδοχής της τροποποιήσεως θα κατατεθούν εις την Γαλλικήν Κυβέρνησιν ήτις θα πληροφορήση απάσας τας υπογραψάσας ή συμμετεχούσας χώρας καθώς και το Διεθνές Γραφείον Επιζωοτιών. 5.Πάσα χώρα Μέλος δύναται να καταγγείλη την παρούσαν Σύμβασιν δια κοινοποιήσεως απευθυνομένης εις την Γαλλικήν Κυβέρνησιν ήτις θα ειδοποιήση περί αυτού τα άλλα συμβαλλόμενα μέρη ως και το Διεθνές Γραφείον Επιζωοτιών. Η καταγγελία θα εκτελεσθή εν έτος μετά την κοινοποίησιν. 6.Η παρούσα Σύμβασις θέλει συνταχθή εις την Γαλλικήν και Αγγλικήν εις εν μόνον πρωτότυπον, το Γαλλικόν κείμενον θεωρούμενον ως επίσημον. Το πρωτότυπον τούτο θα κατατεθή εις τα Αρχεία της Γαλλικής Κυβερνήσεως ήτις θα εκδόση ακριβή αντίγραφα εις απάσας τας υπογραψάσας ή συμμετεχούσας Κυβερνήσεις. Επί τούτοις οι κατωτέρω πληρεξούσιοι, εξουσιοδοτημένοι καλώς και δεόντως, υπέγραψαν την πασούσαν Σύμβασιν. Εγένετο εν Παρισίοις την 1.12.1956 (Αντί για τη σελ. 654,03(δ) Σελ. 654,03(ε) Τεύχος Ζ91-Σελ. 7 17.Θ.κ.8 Καταπολέμηση επιζωοτιών 